Diari Oficial de la Generalitat Valenciana


Sumari del DOGV 6621, del 03-10-2011 (2011/9761)

ORDRE 12/2011, de 20 de setembre, de la Conselleria d'Educació, Formació i Ocupació, per la qual es modifica l'article 9 de l'Ordre 58/2010, de 29 de desembre, de la Conselleria d'Economia, Hisenda i Ocupació, per la qual es regula i es convoca per a 2011 l'establiment d'ajudes especials als treballadors afectats pels expedients de regulació d'ocupació 76/2000, de 8 de març de 2001, i 25/2001, de 31 de juliol de 2001.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6621

Data del DOGV
:   03-10-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/9761


Data del document
:   20-09-2011

Organisme emissor
:   Conselleria d'Educació, Formació i Ocupació

Tipus de document
:   Ordre

Anàlisi jurídica

 Descriptors 

:   * ajuda pública

ORDRE 12/2011, de 20 de setembre, de la Conselleria d'Educació, Formació i Ocupació, per la qual es modifica l'article 9 de l'Ordre 58/2010, de 29 de desembre, de la Conselleria d'Economia, Hisenda i Ocupació, per la qual es regula i es convoca per a 2011 l'establiment d'ajudes especials als treballadors afectats pels expedients de regulació d'ocupació 76/2000, de 8 de març de 2001, i 25/2001, de 31 de juliol de 2001. [2011/9761]  
El Consell de Ministres, mitjançant l'Acord de 29 de febrer de 2008, va disposar l'adopció de mesures excepcionals de caràcter social a favor dels treballadors afectats pels expedients de regulació d'ocupació 76/2000, de 8 de març de 2001, i 25/2001, de 31 de juliol de 2001.  
  
D'acord amb esta habilitació es va aprovat el Reial Decret 196/2010, de 26 de febrer, que establix en l'article 5 una ajuda especial als treballadors afectats pels expedients de regulació d'ocupació esmentats que es troben en situació de desocupació. Esta ajuda s'atorgarà a sol·licitud dels treballadors en règim de concessió directa, tenint en compte el seu caràcter singular, pel seu interés públic, econòmic i social derivat de les particulars circumstàncies econòmiques i socials d'este col·lectiu.  
  
Com que està transferida a la Generalitat la gestió i el control d'estes ajudes es va publicar, l'11 de gener de 2011, l'Ordre 58/2010, de 29 de desembre, de la Conselleria d'Economia, Hisenda i Ocupació, per la qual es regula i es convoca per al 2011 l'establiment d'ajudes als treballadors afectats pels expedients de regulació d'ocupació 76/2000, de 8 de març, i 25/2001, de 31 de juliol de 2001. Esta ordre recull les bases establides en el Reial Decret 196/2010 atés el seu caràcter de base reguladora de la subvenció i ho adapta a les peculiaritats organitzatives pròpies de la Generalitat.  
L'ajuda establida en el Reial Decret 196/2010 i recollida en l'Ordre 58/2010 s'ha establit a l'empara d'allò disposat en els articles 22.2.c i 28 de la Llei 38/2003, de 17 de novembre, General de Subvencions, i 67 del seu reglament, aprovat pel Reial Decret 887/2006, de 21 de juliol. Estes normes permeten que es concedisquen de forma directa, amb caràcter excepcional, subvencions en què s'acrediten raons d'interés públic, social, econòmic o humanitari, o altres justificades com cal. Per a esta concessió el Govern aprovarà, per Reial Decret, les normes especials reguladores d'estes subvencions, sent-li d'aplicació allò que es preveu en la Llei General de Subvencions i en el seu reglament, excepte en l'aplicació dels principis de publicitat i concurrència.  
  
El Reial Decret 196/2010, estableix que la determinació de la forma i terminis de la presentació de sol·licituds correspon a les comunitats autònomes competents, a les quals, així mateix, els correspondrà la tramitació del procediment, respectant la naturalesa jurídica de la subvenció. L'Ordre 58/2010 regula el procediment de concessió de la subvenció en el capítol II, articles 7 a 15, i en l'article 9 estableix els terminis de presentació.  
Des de la publicació de l'ordre autonòmica, diverses circumstàncies han posat de manifest la necessitat de modificar en els terminis establits, modificació que no afecta la naturalesa jurídica de la subvenció, sinó, al contrari, la reforça, ja que es tracta d'una subvenció de concessió directa a la qual no li és d'aplicació el principi de concurrència.  
  
Per tot això, fent ús de les facultats conferides per la Llei 5/1983, de 30 de desembre, del Consell, i l'article 47.11 del Text Refós de la Llei d'Hisenda Pública de la Generalitat Valenciana.  
  
ORDENE  
  
Article 1. Modificació de l'article 9  
S'hi afegix un nou apartat 5, amb la redacció següent:  
«5. La presentació de les sol·licituds fora dels terminis establits en els apartats anteriors implicarà la pèrdua de tants dies de percepció de la subvenció especial com dies s'haja deixat transcórrer des de la finalització del termini de sol·licitud corresponent».  
  
Article 2. Entrada en vigor   
La present orde entra en vigor l'endemà de la seua publicació i retrotraurà els seus efectes a l'endemà de la publicació de l'Ordre 58/2010, de 29 de desembre, de la Conselleria d'Economia, Hisenda i Ocupació, per la qual es regula i es convoca per al 2011 l'establiment d'ajudes especials als treballadors afectats pels expedients de regulació d'ocupació 76/2000, de 8 de març de 2001, i 25/2001, de 31 de juliol de 2001.   
  
Contra el present acte, que esgota la via administrativa, podran les persones interessades interposar un recurs contenciós administratiu en el termini de dos mesos, comptadors des de l'endemà al de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb allò establit en els articles 10.1.a i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, o, potestativament, un recurs de reposició davant d'este mateix òrgan en el termini d'un mes computat en els termes ja dits, d'acord amb allò disposat en els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener. I això, sense perjudici de la possibilitat que les persones interessades poden exercitar, si és el cas, qualsevol altre recurs que consideren convenient.  
  
València, 20 de setembre de 2011  
  
El conseller d'Educació, Formació i Ocupació,  
JOSÉ CISCAR BOLUFER